সুনীল জয়াসিংহে
সুনীল অশোক জয়াসিংহে (সিংহলি: සුනිල් ජයසිංහ; জন্ম: ১৫ জুলাই, ১৯৫৫ - মৃত্যু: ২০ এপ্রিল, ১৯৯৫) মাতুগামায় জন্মগ্রহণকারী প্রথিতযশা শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭৯ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন সুনীল জয়াসিংহে।